SIRI ออกหุ้นกู้ 1 พันลบ.อายุ 3 ปี ชูดอกเบี้ย 3.50%
SIRI เสนอขายหุ้นกู้ 1 พันลบ.อายุ 3 ปี ชูดอกเบี้ย 3.50% ให้ผู้ถือหุ้นกู้เดิม-นักลงทุนทั่วไป หวังชำระคืนหุ้นกู้ชุดเดิม-ซื้อที่ดินเพื่อพัฒนาโครงการ-เป็นเงินทุนหมุนเวียน
5 ก.ค. 2559

บริษัท แสนสิริ จำกัด (มหาชน) หรือ SIRI ระบุว่า บริษัทได้ยื่นแบบแสดงรายการการเสนอขายหุ้นกู้ของบริษัท มูลค่าไม่เกิน 1,000 ล้านบาท อายุ 3 ปี ครบกำหนดไถ่ถอนปี พ.ศ. 2562 อัตราดอกเบี้ยคงที่ร้อยละ 3.50 ต่อปี โดยเสอนขายหุ้นกู้ในกรณีทั่วไปต่อผู้ลงทุนประชาชนทั่วไปซึ่งเป็นผู้ถือหุ้นกู้ชุด SIRI167A,ผู้ลงทุนประชาชนทั่วไปซึ่งเป็นผู้ถือหุ้นที่จัดออกโดย บมจ.แสนสิริ ทุกรุ่น,ผู้ลงทุนทั่วไป และผู้ลงทุนสถาบัน
ทั้งนี้ เปิดจองซื้อระหว่างวันที่ 11-12 ก.ค.59 สำหรับผู้ลงทุนประชาชนทั่วไปซึ่งเป็นผู้ถือหุ้นกู้ชุด SIRI167A,วันที่ 14 ก.ค.59 สำหรับผู้ลงทุนประชาชนทั่วไปซึ่งเป็นผู้ถือหุ้นที่จัดออกโดยบมจ.แสนสิริ ทุกรุ่น และวันที่ 20 ก.ค.59 สำหรับผู้ลงทุนทั่วไปและผู้ลงทุนสถาบัน โดยมีผู้จัดการการจำหน่ายคือ ธนาคารไทยพาณิชย์
อันดับความน่าเชื่อถือของหุ้นกู้อยู่ที่ BBB โดยบริษัท ทริส เรทติ้ง จำกัด เมื่อวันที่ 7 มิ.ย.59
บริษัทมีวัตถุประสงค์ที่จะนำเงินที่ได้จากการเสนอขายหุ้นกู้ครั้งนี้ เพื่อชำระคืนหุ้นกู้ชุดเดิม และเพื่อซื้อที่ดินเพื่อพัฒนาโครงการ และเป็นเงินทุนหมุนเวียนในการดำเนินกิจการของบริษัท